CELEX: 
Language: sk
Date: 2019-12-17 00:00:00
Title: DELEGOVANÁ SMERNICA KOMISIE (EÚ) …/… ktorou sa mení príloha II k smernici Európskeho parlamentu a Rady 2000/53/ES o vozidlách po dobe životnosti, pokiaľ ide o určité výnimky pre olovo a zlúčeniny olova v súčiastkach

EURÓPSKA
                              KOMISIA

                                                      V Bruseli 17. 12. 2019
                                                      C(2019) 9121 final

                      DELEGOVANÁ SMERNICA KOMISIE (EÚ) …/…

                                         z 17. 12. 2019,

       ktorou sa mení príloha II k smernici Európskeho parlamentu a Rady 2000/53/ES o
     vozidlách po dobe životnosti, pokiaľ ide o určité výnimky pre olovo a zlúčeniny olova v
                                           súčiastkach

                                   (Text s významom pre EHP)

SK                                                                                             SK
 ---pagebreak---                                         DÔVODOVÁ SPRÁVA

     KONTEXT DELEGOVANÉHO AKTU
     Touto delegovanou smernicou Komisie sa na účely prispôsobenia technickému a vedeckému
     pokroku mení príloha II k smernici Európskeho parlamentu a Rady 2000/53/ES o vozidlách
     po dobe životnosti1, pokiaľ ide o štyri výnimky na špecifické použitia s obsahom olova.
     Navrhovaný delegovaný akt je výsledkom procesu podľa smernice o vozidlách po dobe
     životnosti s cieľom zmeniť prílohu II na základe technického a vedeckého pokroku v súlade s
     postupom stanoveným v článku 4 ods. 2 písm. b) smernice o vozidlách po dobe životnosti a
     podľa článku 1 ods. 1 smernice (EÚ) 2018/849, ktorou sa menia smernice 2000/53/ES o
     vozidlách po dobe životnosti, 2006/66/ES o batériách a akumulátoroch a použitých batériách
     a akumulátoroch, a 2012/19/EÚ o elektrických a elektronických zariadeniach2.
     Smernicou o vozidlách po dobe životnosti sa obmedzuje používanie určitých nebezpečných
     látok v materiáloch a súčiastkach vozidiel dodaných na trh po 1. júli 2003, ako sa stanovuje v
     jej článku 4 ods. 2 písm. a). V súčasnosti nesmú vozidlá a časti vozidiel uvedené na trh Únie
     obsahovať olovo, ortuť, kadmium a šesťmocný chróm3.
     V prílohe II k smernici o vozidlách po dobe životnosti sa uvádzajú materiály a súčiastky
     vozidiel na špecifické použitie, ktoré sú vyňaté z obmedzenia látok podľa článku 4 ods. 2
     smernice o vozidlách po dobe životnosti.
     V článku 4 ods. 2 písm. b) sa stanovuje, že príloha II sa pravidelne mení v súlade s
     technickým a vedeckým pokrokom. Okrem toho sa v článku 1 smernice (EÚ) 2018/849,
     ktorým sa mení článok 4 ods. 2 písm. b) smernice o vozidlách po dobe životnosti, stanovuje,
     že takáto zmena prílohy II sa vykonáva prostredníctvom delegovaných aktov.

     KONZULTÁCIE PRED PRIJATÍM AKTU
     Súčasné výnimky 8e), 8f) b), 8g) a 8j) v prílohe II umožňujú používanie olova v spájkach. V
     prílohe II k smernici o vozidlách po dobe životnosti4 sa stanovuje, že výnimky 8e), 8f) b) a
     8g) sa preskúmajú v roku 2019 a výnimka 8j) bola opätovne posúdená so zreteľom na
     najnovšie informácie o technických problémoch v tejto oblasti.
     V záujme vyhodnotenia týchto výnimiek Komisia začala štúdiu na účely vykonania
     potrebného technického a vedeckého posúdenia5, ktorej súčasťou bola aj otvorená internetová
     konzultácia so zainteresovanými stranami v trvaní ôsmich týždňov.
     Pokiaľ ide o výnimku 8e), od posledného preskúmania v rokoch 2015/2016 (7. zmena prílohy
     II) sa posudzoval pokrok dosiahnutý na úrovni súčiastok a materiálov, najmä či je nahradenie
     alebo odstránenie olova pri pripojení malých čipov z technického a vedeckého hľadiska
     naďalej neuskutočniteľné. Okrem toho sa skúmalo, či a do akej miery by sa dostupné
     bezolovnaté riešenia dali alebo už dajú použiť v automobiloch. Z informácií od
     zainteresovaných strán vyplýva, že používanie olova je stále nevyhnutné. Preskúmanie sa
     navrhuje v roku 2024.

     1
            Ú. v. EÚ L 269, 21.10.2000, s. 34.
     2
            Ú. v. EÚ L 150, 14.6.2018, s. 93.
     3
            Pozri článok 4 ods. 2 písm. a) smernice o vozidlách po dobe životnosti.
     4
            Smernica Komisie (EÚ) 2017/2096, ktorou sa mení príloha II k smernici Európskeho parlamentu a
            Rady 2000/53/ES o vozidlách po dobe životnosti, Ú. v. EÚ L 299, 16.11.2017, s. 24.
     5
            http://ec.europa.eu/environment/waste/elv/events_en.htm.

SK                                                   1                                                      SK
 ---pagebreak---      Pokiaľ ide o výnimku 8f) b), z posúdenia vyplynulo, že bezolovnaté vyhovujúce systémy
     kolíkových konektorov (CoPICS) sú čoraz dostupnejšie. Keďže je však potrebný určitý
     dodatočný čas na to, aby automobilový priemysel prijal zodpovednosť za bezpečnosť svojich
     výrobkov, výnimka potrvá do 31. decembra 2023.
     Výnimka 8g) je relevantná pre všetky automobilové modely, ktoré sú navrhnuté, vyrobené a v
     súčasnosti sú na trhu. Medzi príklady použitia vo vozidlách patria systémy elektronického
     riadenia stability, zdokonalené systémy núdzového brzdenia, kontrola vzdialenosti, systém
     výstrahy pred vybočením z jazdného pruhu, systémy čelnej projekcie, ochrana chodcov,
     vodíkové a hybridné vozidlá, autorádiá, vizuálne systémy, navigácia. V správe sa takisto
     posudzovalo, či sa nové znenie výnimky 15a) prílohy III k smernici 2011/65/EÚ o obmedzení
     používania určitých nebezpečných látok v elektrických a elektronických zariadeniach6
     (smernica o obmedzení nebezpečných látok) môže prijať pre výnimku 8g). Je však potrebné
     prechodné obdobie na prispôsobenie lícnych čipov (Flip Chip) na olovenom ráme (FCOL).
     Následne sa od 1. októbra 2022 zavádza nové znenie, ktorým sa udeľuje výnimka s
     obmedzenejším rozsahom, v súlade so znením výnimky 15 prílohy III k smernici o
     obmedzení nebezpečných látok.         Dovtedy zostáva existujúca výnimka v platnosti.
     Preskúmanie sa navrhuje v roku 2024.
     V prípade výnimky 8j) existujú bezolovnaté riešenia. Hoci nemožno vylúčiť, že olovo možno
     nahradiť, výsledky skúšok niektorých použití sú zatiaľ neuspokojivé. Následne v súlade s
     politikami a acquis EÚ platnosť existujúcej výnimky 8j) uplynie 31. decembra 2019 a nová
     výnimka 8k) s obmedzenejším rozsahom sa bude uplatňovať do 31. decembra 2023.
     Záverečná správa obsahujúca posúdenie výnimiek bola uverejnená7.
     Na stretnutí expertov 8. marca 2019 Komisia uskutočnila konzultácie s expertnou skupinou
     členských štátov pre delegované akty podľa smernice o vozidlách po dobe životnosti.
     Diskutovalo sa o výzvach súvisiacich s hodnotením, najmä pokiaľ ide o výnimku 8j), a získali
     sa stanoviská členských štátov. Komisia uskutočnila konzultácie s expertnou skupinou
     členských štátov pre delegované akty podľa smernice o vozidlách po dobe životnosti ešte raz
     3. septembra 2019 a ich názory sa zhromaždili.
     O návrhu delegovaného aktu bola informovaná Rada aj Európsky parlament.

     PRÁVNE PRVKY DELEGOVANÉHO AKTU
     Delegovanou smernicou sa udeľuje výnimka z obmedzení podľa článku 4 ods. 1 na špecifické
     použitie olova, ktorá sa má uviesť v prílohe II k smernici 2000/53/ES.
     Nástrojom je podľa smernice (EÚ) 2018/849 delegovaná smernica, ktorá spĺňa najmä
     príslušné požiadavky článku 1 ods. 1 písm. b) uvedenej smernice.
     Na základe zhromaždených informácií Komisia navrhuje toto:
     v prípade výnimky 8e) zostáva použitie olova nevyhnutné, preto sa používanie olova predĺži a
     navrhne sa preskúmanie v roku 2024;
     v prípade výnimky 8g) zostáva použitie olova nevyhnutné, preto sa používanie olova predĺži.
     Navrhuje sa však zachovať súčasné znenie do 30. septembra 2022, aby sa automobilový
     priemysel mohol prispôsobiť zmenám rozsahu výnimky, a zaviesť novú výnimku s
     obmedzenejším rozsahom od 1. októbra 2022 s preskúmaním v roku 2024;

     6
            Ú. v. EÚ L 174, 1.7.2011, s. 88
     7
            https://ec.europa.eu/environment/waste/elv/events_en.htm

SK                                                       2                                          SK
 ---pagebreak---      v prípade výnimky 8f) b) sa dá použitiu olova vyhnúť, preto sa navrhuje výnimku na
     používanie olova ukončiť;
     výnimkou 8j) sa poskytuje výnimka na používanie olova v spájkach na spájkovanie na
     vrstvenom skle v prípade vozidiel s typovým schválením udeleným pred 1. januárom 2020 a
     náhradných dielov pre tieto vozidlá. V prípade výnimky 8j) b) sa dá použitiu olova vyhnúť.
     Nie je však isté, či v niektorých prípadoch v súčasnosti existujú k používaniu olova vhodné
     alternatívy. Je preto vhodné obmedziť rozsah výnimky a jej trvanie, a to takto:
     8k) Spájkovanie v aplikáciách ohrievania použitím ohrievacieho prúdu s minimálnou
     intenzitou 0,5 A pre príslušný spoj na jednotlivé tabule vrstveného skla s maximálnou
     hrúbkou steny 2,1 mm. Táto výnimka sa nevzťahuje na spájkovanie kontaktov integrovaných
     do medziľahlého polyméru v prípade vozidiel s typovým schválením udeleným pred 1.
     januárom 2024 a náhradných dielov do týchto vozidiel.

     V súlade so zásadou proporcionality toto opatrenie neprekračuje rámec toho, čo je nevyhnutné
     na dosiahnutie jeho cieľa.
     Návrh nemá žiadny vplyv na rozpočet EÚ.

SK                                                3                                                 SK
 ---pagebreak---                             DELEGOVANÁ SMERNICA KOMISIE (EÚ) …/…

                                                    z 17. 12. 2019,

           ktorou sa mení príloha II k smernici Európskeho parlamentu a Rady 2000/53/ES o
         vozidlách po dobe životnosti, pokiaľ ide o určité výnimky pre olovo a zlúčeniny olova v
                                               súčiastkach

                                             (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na smernicu Európskeho parlamentu a Rady 2000/53/ES z 18. septembra 2000
     o vozidlách po dobe životnosti8, a najmä na jej článok 4 ods. 2 písm. b),
     keďže:
     (1)       Podľa článku 4 ods. 2 písm. a) smernice 2000/53/ES členské štáty zakážu používanie
               olova, ortuti, kadmia a šesťmocného chrómu v materiáloch a súčiastkach vozidiel
               dodaných na trh po 1. júli 2003.
     (2)       V prílohe II k smernici 2000/53/ES sa uvádzajú materiály a súčiastky vozidiel vyňaté
               zo zákazu podľa článku 4 ods. 2 písm. a) uvedenej smernice. Podľa prílohy II sa
               výnimky 8e), 8f) b) a 8g) majú preskúmať v roku 2019. Aj výnimka 8j) sa musí
               prehodnotiť vzhľadom na najnovšie informácie o technickom a vedeckom pokroku.
     (3)       Posúdenie výnimiek 8e) a 8g) na základe týchto informácií viedlo k záveru, že v
               súčasnosti neexistujú žiadne vhodné alternatívy k používaniu olova v prípade
               materiálov a súčiastok, na ktoré sa tieto výnimky vzťahujú. Preto by sa mal stanoviť
               dátum nového preskúmania týchto výnimiek. Výnimka 8g) by sa však mala bližšie
               špecifikovať s obmedzenejším rozsahom pôsobnosti. S cieľom umožniť
               automobilovému priemyslu prispôsobiť sa týmto zmenám by sa mal súčasný rozsah
               výnimky 8g) zachovať v prípade vozidiel s typovým schválením udeleným pred
               1. októbrom 2022, pričom obmedzenejší rozsah tejto výnimky by sa mal vzťahovať na
               vozidlá s typovým schválením udeleným od uvedeného dátumu.
     (4)       Posúdenie výnimky 8f) b) vedie k záveru, že používanie olova v prípadoch, na ktoré sa
               vzťahuje táto výnimka, by sa nemalo predĺžiť, pretože k takémuto používaniu olova
               existujú alternatívy.
     (5)       Posúdenie výnimky 8j), ktorou sa udeľuje výnimka z používania olova v spájkach na
               spájkovanie na vrstvenom skle, viedlo k záveru, že v niektorých prípadoch existujú
               alternatívy k použitiu olova v spájkach na spájkovanie na vrstvenom skle. V prípade
               niektorých sklených tabúľ či iných aplikácií však nie je isté, či v súčasnosti existujú k
               používaniu olova vhodné alternatívy. Preto je vhodné stanoviť pre tieto sklené tabule a
               aplikácie novú, obmedzenejšiu výnimku 8k).
     (6)       Výnimka 8j) platí len pre vozidlá s typovým schválením udeleným pred 1. januárom
               2020. S cieľom zabezpečiť, aby sa výnimka na používanie olova naďalej vzťahovala

     8
               Ú. v. EÚ L 269, 21.10.2000, s. 34.

SK                                                        4                                                SK
 ---pagebreak---             na tie sklené tabule a aplikácie, pri ktorých nie je isté, či v súčasnosti existujú k
            použitiu olova vhodné alternatívy, je potrebné, aby sa nová výnimka 8k) uplatňovala
            čo najskôr. Preto by táto smernica mala nadobudnúť účinnosť čo najskôr.
     (7)    Smernica 2000/53/ES by sa preto mala zodpovedajúcim spôsobom zmeniť,

     PRIJALA TÚTO SMERNICU:

                                                Článok 1
     Príloha II k smernici 2000/53/EÚ sa mení v súlade s prílohou k tejto smernici.

                                                Článok 2
     1.      Členské štáty prijmú a uverejnia najneskôr (xxx jeden mesiac po uverejnení) zákony,
             iné právne predpisy a správne opatrenia potrebné na dosiahnutie súladu s touto
             smernicou. Komisii bezodkladne oznámia znenie uvedených ustanovení.
     Členské štáty uvedú priamo v prijatých opatreniach alebo pri ich úradnom uverejnení odkaz
     na túto smernicu. Podrobnosti o odkaze upravia členské štáty.
     2.      Členské štáty oznámia Komisii znenie hlavných ustanovení vnútroštátnych právnych
             predpisov, ktoré prijmú v oblasti pôsobnosti tejto smernice.

                                                Článok 3
     Táto smernica nadobúda účinnosť dňom nasledujúcim po jej uverejnení v Úradnom vestníku
     Európskej únie.

                                                Článok 4
     Táto smernica je určená členským štátom.
     V Bruseli 17. 12. 2019

                                                 Za Komisiu
                                                 predseda/predsedníčka
                                                 Ursula VON DER LEYEN

SK                                                 5                                                SK
 ---documentbreak---                               EURÓPSKA
                              KOMISIA

                                                      V Bruseli 17. 12. 2019
                                                      C(2019) 9121 final

                                                      ANNEX

                                           PRÍLOHA

                                               k

                                 delegovanej smernici Komisie,

       ktorou sa mení príloha II k smernici Európskeho parlamentu a Rady 2000/53/ES o
     vozidlách po dobe životnosti, pokiaľ ide o určité výnimky pre olovo a zlúčeniny olova v
                                           súčiastkach

SK                                                                                             SK
 ---pagebreak---                                                 PRÍLOHA
     Príloha II k smernici 2000/53/ES sa mení takto:
     1.         Záznam 8e) sa nahrádza takto:

     8e) Olovo v spájkach s vysokou teplotou                       (2)           X
     tavenia (t. j. zliatiny olova s obsahom olova
     aspoň 85 hmotnostných percent)

     2.       Záznam 8f) b) sa nahrádza takto:

     8f) b) Olovo vo vyhovujúcich systémoch               Vozidlá s typovým      X
     kolíkových konektorov iných ako spojovacia           schválením
     časť konektorov káblových zväzkov vozidla            udeleným pred
                                                          1. januárom 2024
                                                          a náhradné súčiastky
                                                          do týchto vozidiel

     3.       Záznam 8g) sa nahrádza takto:

     8g) i) Olovo v spájkach na zostavenie                Vozidlá s typovým      X
     stabilného elektrického spojenia medzi               schválením
     polovodičovým čipom a nosičom v rámci                udeleným pred 1.
     súprav integrovaných obvodov s lícnym                októbrom 2022
     čipom (Flip Chip)                                    a náhradné súčiastky
                                                          do týchto vozidiel

     8g) ii) Olovo v spájkach na zostavenie                        (2)           X
     stabilného elektrického spojenia medzi               Platí pre vozidlá
     polovodičovým čipom a nosičom v rámci                s typovým
     súprav integrovaného obvodu s lícnym čipom           schválením
     (Flip Chip), ak toto elektrické spojenie             udeleným od
     obsahuje jednu z týchto súčastí:                     1. októbra 2022
          i) technologický uzol polovodiča 90 nm          a náhradné súčiastky
               alebo viac,                                do týchto vozidiel
          ii) jednotlivý čip s plochou 300 mm2
               alebo viac v ktoromkoľvek
               technologickom uzle polovodiča,
          iii) zostavy s vrstvenými čipmi s plochou
               čipu 300 mm2 alebo viac, alebo
               kremíkové vložky s plochou 300 mm2
               alebo viac.

     4.       Vkladá sa tento záznam 8k):

     8k) Spájkovanie v aplikáciách ohrievania             Vozidlá s typovým X(4)
     použitím ohrievacieho prúdu s minimálnou             schválením
     intenzitou 0,5 A pre príslušný spoj na               udeleným        pred
     jednotlivé tabule vrstveného skla s                  1. januárom 2024 a
     maximálnou hrúbkou steny 2,1 mm. Táto                náhradné diely do
     výnimka sa nevzťahuje na spájkovanie                 týchto vozidiel

SK                                                    1                              SK
 ---pagebreak---      kontaktov integrovaných do medziľahlého
     polyméru

SK                                             2   SK